NATO bosh kotibi KXDR raketa uchirishiga “global javob berish”ni talab qildi

NATO bosh kotibi Yens Stoltenberg Shimoliy Koreya tomonidan navbatdagi ballistik raketa uchirilishini keskin qoraladi. Bu haqda “TASS” xabar bermoqda. 

“KXDR raketasi uchirilishi — BMT rezolyutsiyalarining navbatdagi ravishda telbalarcha buzilishi, xalqaro tinchlik va xavfsizlik talablarining qo‘pol tarzda inkor etilishi. Bu global javobni talab qiladi”, — deya yozuv qoldirdi Stoltenberg Twitter’dagi sahifasida.
Eslatib o‘tamiz, 15-sentabr kuni Shimoliy Koreya Yaponiya tomonga qarata yana raketa uchirgan.